മത്സ്യവിപണി പൊള്ളുന്നു റാന്നി: ഇറച്ചി കോഴിക്കു പിന്നാലെ മത്സ്യ വിലയും ഉയരുന്നു. കുടുംബ ബജറ്റ് അപ്പാടെ താളം തെറ്റുന്ന അങ്കലാപ്പിലാണ് സാധാരണക്കാര്. മത്സ്യ മാര്ക്കറ്റുകളില് മുമ്ബെങ്ങുമില്ലാത്ത വിധത്തില് വില ഉയരുകയാണ്. മത്സ്യബന്ധന മേഖലയിലെ ട്രോളിംഗ് നിരോധനത്തോടെ കോഴി വില ഉയര്ത്തിയ തമിഴ്നാടന് ലോബി ട്രോളിംഗ് അവസാനിച്ചിട്ടും വിലയില് കാര്യമായ കുറവു വരുത്താത്തതും നാട്ടുകാര്ക്ക് തിരിച്ചടിയാകുന്നു. 90 രൂപയില് നിന്നും 180 രൂപ വരെ കിലോഗ്രാമിന് ഉയര്ന്ന കോഴി വില ഇപ്പോള് കുറഞ്ഞുതുടങ്ങി. ട്രോളിംഗ് നിരോധനം മറയാക്കിയുള്ള മത്സ്യ ലോബിയുടെ നീക്കത്തില് സാധാരണ കുടുംബങ്ങളാണ് പെട്ടു പോകുന്നത്. ചില്ലറ വില്പനയില് മത്തിക്ക് മിക്ക ഇടത്തും കിലോഗ്രാമിന് 280 300 രൂപയോളമാണ് വില. കിളിമീന് 350 400 രൂപയാണ് ഇപ്പോഴത്തെ വില. നെയ്മീന് വേണമെങ്കില് കുറഞ്ഞത് 700 രൂപയെങ്കിലും കൊടുക്കണമെന്ന് ഉപഭോക്താക്കള് പറയുന്നു. വലിയ അയില ചെറുകിട വ്യാപാരികള് വില്ക്കുന്നത് കിലോഗ്രാമിന് 200270 രൂപ വരെ വിലക്കാണ്. ചെമ്മീന് കിലോഗ്രാമിന് 350 മുതല് 400 രൂപ വരെയാണ് വില. മത്സ്യം മാത്രമല്ല മാംസത്തിനും പച്ചക്കറികള്ക്കുമൊക്കെ തോന്നിയ പോലെയാണ് മാര്ക്കറ്റുകളില് വില ഈടാക്കുന്നതെന്നാണ് പൊതുവെയുള്ള പരാതി. ലോക് ഡൗണിന്റെ മറവില് പോലും ഉപഭോക്താക്കളെ ചൂഷണം ചെയ്യുന്ന ഇത്തരം കച്ചവടക്കാര്ക്കെതിരെ കര്ശന നടപടി കൈക്കൊള്ളാന് അവശ്യസാധന നിയമത്തിന്റെ അടിസ്ഥാനത്തില് ബന്ധപ്പെട്ടവര് തയാറാകണമെന്നാണ് നാട്ടുകാരുടെ ആവശ്യം. കരിമീന്, തിലാപ്പിയ, റെഡ് ബെല്ലി, വാള, അനാബസ് എന്നിവക്കൊപ്പം കാര്പ്പിനങ്ങളായ കട്ല, രോഹു, മൃഗാല് പോലെയുള്ള മത്സ്യങ്ങളും കര്ഷകര് വളര്ത്തുന്നുണ്ട്. ഇവ പലതും കിലോഗ്രാമിന് 150 2 00 രൂപ നിരക്കില് ലഭ്യമായിട്ടും വേണ്ടാത്ത സ്ഥിതിയാണിന്ന്. കുളത്തില് നിന്നും നേരിട്ടു പിടിക്കുന്ന കരിമീനിനാകട്ടെ 400 രൂപക്ക് ലഭ്യമാണ്. മാര്ക്കറ്റില് ഇതിനാകട്ടെ കിലോഗ്രാമിന് 600 700 രൂപക്കാണ് വില്പന. അതേസമയം ജില്ലയിലെ വിവിധ മാര്ക്കറ്റുകളിലും മാളുകള്, സൂപ്പര് മാര്ക്കറ്റുകള് എന്നിവിടങ്ങളിലും മാംസം, മത്സ്യം തുടങ്ങിയ ഭക്ഷ്യ വസ്തുക്കളുടെ വില ക്രമാതീതമായി വര്ധിക്കുന്നതിനെതിരെ നിരവധി പരാതികളാണ് ഉയരുന്നത്.